સમસ્યા વિકરાળ બનતી રહી છે. ફૂલ હજી તો માંડ ખીલ્યું હોય ત્યાં મૂરઝાઈ જાય. આવા પ્રસંગે માળીની એટલે કે માબાપની જવાબદારી સૌથી વધારે છે. માર્ક્સની ભીખ માગી માગીને સંતાનને દેવાદાર ન બનાવાય. આશા રાખવી અલગ વાત છે ને અપેક્ષા રાખવી અલગ વાત છે. સંતાનનું હિત ક્યારે હાયમાં ફેરવાઈ જાય છે એની ખબર નથી પડતી. સારા પરિણામ માટેના ઘોંચપરોણાથી વિદ્યાર્થીના મનમાં એક ભય ઉત્પન્ન થાય છે. માતાપિતાના ઠપકાની ગહેરાઈ કરપીણ ખીણ કરતાં પણ વધારે કાતિલ હોય છે.